paragraph_text: mini|Mehmet Ali Ağca Mehmet Ali Ağca (Hekimhan, 9. siječnja, 1958.) turski je ekstremist. Po političkim stajalištima naginjao je turskom terorističkom pokretu Sivi Vukovi (tur. Bozkurtla). Pozornost svjetske javnosti privlači atentatom izvršenim na tadašnjeg papu Ivana Pavla II. 13. svibnja 1981. na Trgu svetog Petra u Rimu. Na papu je pucao pištoljem iz blizine i ranio ga u trbuh, kažiprst i desni lakat. Postoje različite teorije o motivu atentata od kojih neke dovode atentat u vezu s ruskom tajnom službom KGB. Papa ga je posjetio u zatvoru i oprostio mu za (ne)djelo koje je izvršio.